b'\n_START_ARTICLE_\nTrollen\xc3\xa4s slot\n_START_SECTION_\nHistorie\n_START_PARAGRAPH_\nTrollen\xc3\xa4s er kendt siden 1300-tallet og har kun v\xc3\xa6ret ejet af to adelssl\xc3\xa6gte: Thott og Trolle._NEWLINE_Slottet blev oprindeligt bygget i korsform. I 1559 p\xc3\xa5begyndte Tage Ottesen Thott bygningen af det nuv\xc3\xa6rende slot, som tilh\xc3\xb8rte sl\xc3\xa6gten Thott til 1682, hvor Niels Trolles enke, Helle Rosenkrantz overtog det. Hendes s\xc3\xb8nnes\xc3\xb8n Fredrik Trolle gjorde Trollen\xc3\xa4s og Fulltofta til fideikommis for hans s\xc3\xb8nnes\xc3\xb8n Fredrik Trolle og arvinger. Godset er nu overf\xc3\xb8rt til aktieselskabet Trollen\xc3\xa4s Gods AB, der er ejet af familien Trolle._NEWLINE_I \xc3\xa5rene 1891-1893 blev slottet ombygget af de danske arkitekter Ferdinand Meldahl og Albert Jensen til et fransk-inspireret ren\xc3\xa6ssanceslot._NEWLINE_Slottet best\xc3\xa5r af en tre-etagers hovedbygning og to sidel\xc3\xa6nger p\xc3\xa5 to etager. Hovedindgangen, der g\xc3\xa5r igennem en rund t\xc3\xa5rnbygning, vender ud mod den \xc3\xa5bne slotsg\xc3\xa5rd. P\xc3\xa5 hovedbygningens vestside er et firkantet t\xc3\xa5rn med en stor veranda, fra verandaen f\xc3\xb8rer en bred trappe ned til slotsparken._NEWLINE_Slottet er \xc3\xa5bent for offentligheden, med muligheder for bryllupper, konferencer, middage og udflugter. Parken har en caf\xc3\xa9. St\xc3\xb8der op til slottet er Nas gamle kirke.'